s
leesers den montcost ende de wynne sal oick
gehouden sijn des voirs jans gedeelte vande
oefte thuys te vuen soe waneer dat hem believe
sal It de voirs wynne sal gehoud sijn jairlijcx
den voirs jane te winten drie coye ende oick
een vercken ond de sijne tot ste lambrechtsmesse
toe It de voirs wynne sal gehoud sijn alle stroe
comen vand lande des voirs jans tot goede
meste te bringe ende hij en sal gheen mest stroe oft
walme moege vercoepen ende wilt de voirs
wynne enich mest coepen dat sal de voirs jan
half moete betalen Ende wilt hij merghelen soe
sal de voirs jan den voirs wynne cortte voir elke
dach dat hij mergelt eens mans dachue oft
werck
eene man hem sette en de wynne sal hem den
montcost geve It de voirs wynne sal moete houd
allen gossen dair de watere vlieten wel ende
loffelijck dat de voirs jan daf aen sijn land eghen
scade en lijde en de lande laten ten lesten jae goet
ende effene en oick dat block grechten en vreden
wel en loffelijck ten lesten jae It de voirs wynne
sal hebben ende houden vand voirs jane den
grooten beempt arnts poelen beempt pets spapen
beempt en den druegen beempt aent tselt ende
opden driesch tsjaers om en voe twintich lichte
gulden vallen jairlijcx ste mertensmesse ende
de huering vand voirs beemd sele innegaen
en uute gelijck de lande voirs It de wynne
en sal gheen hout moege houwen oft truncken
dan wielien ende popelcere om hagen mede
te vredene en de voirs wynne sal jairlijcx
moeten setten xii oft xiiii poet inde beemde
It de voirs wynne sal moete laten den sond
coren aert te weten de wolmersheyde ten leste
jae en ten sijne afscheydene wel en lofflijck gewonne
te twee voen en gebroken mett eeghde wel en loffelijck